**11. pielikums**

Valsts pētījumu programmas

“’Ilgtspējīga teritorijas attīstība un racionāla zemes resursu izmantošana”

projektu pieteikumu atklātā konkursa nolikumam

**Metodika projekta pieteikuma atbilstības izvērtēšanai pēc nozares specifiskajiem kritērijiem**

1. Metodika izstrādāta, ievērojot Ministru kabineta 2018. gada 4. augusta noteikumus Nr. 560 „Valsts pētījumu programmu projektu īstenošanas kārtība” (turpmāk – noteikumi) un Valsts pētījumu programmas “’Ilgtspējīga teritorijas attīstība un racionāla zemes resursu izmantošana”( turpmāk – programma) īstenošanas un uzraudzības komisijas (turpmāk – komisija) 2020. gada 13. jūlijā apstiprināto valsts pētījumu programmas “’Ilgtspējīga teritorijas attīstība un racionāla zemes resursu izmantošana” projektu pieteikumu atklātā konkursa nolikumu (turpmāk – nolikums).

2. Projekta pieteikuma atbilstību nolikuma 46.1.– 46.5. apakšpunktā minētajiem nozares specifiskajiem kritērijiem izvērtē komisija nedēļas laikā no projektu pieteikumu ekspertīzes saraksta saņemšanas.

3. Katru projekta pieteikuma atbilstību nozares specifiskajiem vērtēšanas kritērijiem vērtē vismaz divi komisijas balsstiesīgie locekļi vai komisijas pieaicinātie eksperti, aizpildot nolikuma 10. pielikumu “Individuālā/kopējā nozares specifisko kritēriju vērtēšanas veidlapa”.

4. Individuālajā vērtējumā katrs kritērijs tiek izvērtēts piešķirot 0–0,5 punktus par katru zemāk tabulā atsevišķi minēto nosacījumu.

5. Par kopējā vērtējuma sastādīšanu atbildīgais komisijas balsstiesīgais loceklis vai komisijas pieaicinātais eksperts aizpilda nolikuma 10. pielikumu “Individuālā/kopējā nozares specifisko kritēriju vērtēšanas veidlapa”, kuru paraksta abi vērtētāji un ieskenētu iesniedz komisijas sekretariātam komisijas noteiktajā termiņā, vēlāk nogādājot oriģinālu komisijas sekretariātam.

6. Nolikuma 10. pielikumu “Individuālā/kopējā nozares specifisko kritēriju vērtēšanas veidlapa” aizpilda, ievērojot šādus nosacījumus:

|  |  |  |  |
| --- | --- | --- | --- |
| Nr. p.k. | Nozares specifiskais kritērijs  *Atbilstoši nolikuma 46.1. – 46.5. apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Vērtējums, punkti |
| 1. | projekta īstenošanas rezultātā tiks sagatavots izvērtējums par Latvijas zemes resursu izmantošanas juridisko ietvaru un zemes izmantošanas alternatīvajiem scenārijiem | *1.1. paredzēta zemes resursu izmantošanas juridiskā ietvara analīze, izvērtējot arī ārzemju praksi*  *[0,5 punkti]* |  |
| *1.2. paredzēta datos un pierādījumos balstīta alternatīvo scenāriju sagatavošana un izvērtēšana*  *[0,5 punkti]* |  |
| *1.3. izvērtējums veikts, ņemot vērā nozaru intereses, noteiktos zemes īpašuma tiesību ierobežojumus, kā arī nākotnes klimata pārmaiņu un sociālekonomisko prognožu radītos izaicinājumus*  *[0,5 punkti]* |  |
| 2. | projekta īstenošanas rezultātā tiks sagatavoti priekšlikumi zemes resursu racionālai izmantošanai visos pārvaldības līmeņos | *2.1. paredzēti priekšlikumi vispārējiem principiem un rīcībām, kas veicina efektīvu un nākotnes izaicinājumiem atbilstošu zemes resursu izmantošanu*  *[0,5 punkti]* |  |
| *2.2. paredzēts priekšlikums kompetenču sadalījumam zemes resursu efektīvai izmantošanai visos pārvaldības līmeņos*  *[0,5 punkti]* |  |
| *2.3. paredzēts priekšlikums sabiedrības iesaistei lēmumu pieņemšanā*  *[0,5 punkti]* |  |
| 3. | projekta īstenošanas rezultātā tiks radītas jaunas zināšanas par ainavu potenciāla novērtēšanu un attīstību Latvijā | *3.1. paredzēts analizēt ārvalstu un Latvijas pieredzi sagatavojot un aprobējot metodoloģisku ietvaru ainavu novērtēšanai Latvijā, t.sk. ainavas kvalitātes mērķu noteikšanai*  *[0,5 punkti]* |  |
| *3.2. plānots datos un pierādījumos balstītas metodoloģiskas pieejas izstrāde nacionālas nozīmes ainaviski vērtīgo teritoriju noteikšanai*  *[0,5 punkti]* |  |
| *3.3. aprobējot metodoloģisko pieeju, paredzēta nacionālas nozīmes ainaviski vērtīgo teritoriju attīstības risku un iespēju analīze un uz tā pamata veidoti ieteikumi rīcībpolitikai*  *[0,5 punkti]* |  |
| 4. | projekta īstenošanas rezultātā tiks radīts jauns risinājums Latvijas ainavu novērtējuma rezultātu publicēšanai un sabiedrības izglītošanai (elektronisks Latvijas ainavu atlants) | *4.1. paredzēts pētīt esošo datu pielietojamību un iegūt jaunus datus, kas demonstrē ainavu novērtējuma rezultātus [0,5 punkti]* |  |
| *4.2. paredzēts izveidot metodoloģisko ietvaru jauniegūto datu uzglabāšanai, attēlošanai, papildināšanai un atjaunināšanai, t.sk. potenciāli papildinot esošus datu glabāšanas un attēlošanas risinājumus [0,5 punkti]* |  |
| *4.3. paredzēts ņemt vērā aktuālās starptautiskās un Eiropas Savienības politikas un tendences par atvērto datu pieejamību [0,5 punkti]* |  |
| 5. | projektā ir paredzēta sadarbība ar zemes resursu izmantošanā un ainavu plānošanā iesaistītajiem sociālajiem partneriem | *5.1.* *plānota sadarbība ar sociālajiem partneriem un tos pārstāvošām organizācijām (asociācijas, biedrības, u.c.) [0,5 punkti]* |  |
| *5.2. plānota sadarbība izstrādāto risinājumu aprobācijā, izmantojot dažādas zinātniskās metodes, piemēram, intervijas, fokusgrupu aptaujas [0,5 punkti]* |  |
| *5.3. plānota pieredzes apmaiņa un programmas rezultātu apspriešana semināru vai konferenču veidā [0,5 punkti]* |  |
| **KOPĀ:** | | |  |