**9. pielikums**

Valsts pētījumu programmas

“Ilgtspējīga teritorijas attīstība un racionāla zemes resursu izmantošana”

projektu pieteikumu konkursa nolikumam

\_\_\_\_\_.\_\_\_\_\_\_\_\_\_\_\_

**Līgums par valsts pētījumu programmas**

**“Ilgtspējīga teritorijas attīstība un racionāla zemes resursu izmantošana” projekta īstenošanu**

Rīgā, 2020. gada \_\_.\_\_\_\_\_\_\_ Nr. \_\_\_\_\_/\_\_\_\_\_

**Latvijas Zinātnes padome**, reģistrācijas Nr. 90000048222 (turpmāk – Padome), kuru pārstāv tās \_\_\_\_\_\_\_\_\_\_\_\_\_\_\_\_\_\_, no vienas puses, un, \_\_\_\_\_\_\_\_\_\_\_\_\_\_\_\_\_\_ [zinātniskā institūcija, tās reģistrācijas numurs] (turpmāk – Projekta īstenotājs) no otras puses, turpmāk abas puses kopā sauktas „Puses”,

*ievērojot* Ministru kabineta 2018. gada 4. septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi Nr. 560),

*atbilstoši* Ministru kabineta 2020. gada 14. maija rīkojumam Nr. 264 “Par valsts pētījumu programmu "Ilgtspējīga teritorijas attīstība un racionāla zemes resursu izmantošana”” (turpmāk – programma),

*saskaņā* ar Valsts pētījumu programmas "Ilgtspējīga teritorijas attīstība un racionāla zemes resursu izmantošana” īstenošanas un uzraudzības komisijas (turpmāk – Komisija) 2020.gada 13.jūlijā apstiprināto Valsts pētījumu programmas “Ilgtspējīga teritorijas attīstība un racionāla zemes resursu izmantošana” projektu pieteikumu atklātā konkursa nolikumu (turpmāk – Konkursa nolikums) un *pamatojoties* uz \_\_\_.\_\_\_\_\_\_\_ Komisijas lēmumu par finansējuma piešķiršanu projekta īstenošanai, noslēdz sekojošu līgumu (turpmāk – Līgums):

**1. Līguma priekšmets**

Padome piešķir Projekta īstenotājam Līguma 2.1. apakšpunktā minēto finansējumu (turpmāk – Finansējums) un Projekta īstenotājs atbilstoši Latvijas Republikas normatīvo aktu prasībām īsteno projektu Nr. \_\_\_\_\_ „\_\_\_\_\_\_\_\_\_\_\_\_” (turpmāk – Projekts) saskaņā ar Līguma 1. pielikumu “Projekta pieteikums” (turpmāk – projekta pieteikums), kas ir Līguma neatņemama sastāvdaļa.

**2. Līguma izpildes un norēķinu kārtība**

2.1. Projekta īstenošanai laikā no 2020.gada \_\_\_. \_\_\_\_\_\_\_ līdz 20\_\_.gada \_\_\_. \_\_\_\_\_\_\_\_\_\_ tiek piešķirts Finansējums \_\_\_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) no Izglītības un zinātnes ministrijas valsts budžeta apakšprogrammas 05.12.00 “Valsts pētījumu programmas”.

2.2. Padome 30 (trīsdesmit) dienu laikā pēc Līguma parakstīšanas pārskaita Projekta īstenotājam pirmo avansa maksājumu 30% no Projektam piešķirtā kopējā Finansējuma. Pārējie avansa maksājumi tiek veikti atbilstoši Līguma nosacījumiem, kuri noteikti Līguma 2. pielikumā “Finansējuma sadalījumā projekta īstenošanas 24 (divdesmit četru) mēnešu periodam”.

2.3. Noslēguma maksājumu, nepārsniedzot 10% no Projektam piešķirtā kopējā Finansējuma, kas atbilst projekta ietvaros faktiski izlietotai attiecināmo izmaksu kopsummai, izmaksā pēc tam, kad Padome un Projekta īstenotājs paraksta pieņemšanas un nodošanas aktu.

2.4. Finansējumu no kārtējam gadam piešķirtajiem valsts budžeta līdzekļiem Padome ieskaita Projekta īstenotāja Valsts kases kontā, kas norādīts Līguma rekvizītu daļā.

2.5. Projekta īstenošanas laiku var pagarināt līdz 1 (vienam) gadam MK noteikumu Nr. 560 39. punktā noteiktajā gadījumā, nepalielinot Projekta īstenošanai Finansējumu. Iesniegumu, kurā norāda pagarināšanas iemeslu, Projekta īstenotājs iesniedz Padomei ne vēlāk kā 3 (trīs) mēnešus pirms Projekta īstenošanas beigām.

2.6. Projekta īstenotājs, iepriekš nesaskaņojot ar Padomi, var veikt izmaiņas atsevišķā budžeta finansēšanas klasifikācijas kodā līdz 30% (ieskaitot), nepalielinot Finansējuma apmēru. Finansējuma izmaiņas atspoguļo Līguma 3. pielikumā “Finanšu pārskats par 20\_\_\_\_. gada valsts pētījumu programmas projekta īstenošanu” (turpmāk – Finanšu pārskats) un pievieno kā pamatojumu Līguma 4. pielikumu “Valsts pētījumu programmas projekta izmaiņas līgumsummas kalkulācijā (līdz 30%)”, ņemot vērā projekta pieteikuma A daļas “Vispārīgā informācija” 3. nodaļu “Budžets”. Par izmaiņām projekta izpildītāju sastāvā līdz 20% (ieskaitot) Projekta īstenotājs elektroniski informē Padomi.

2.7. Projekta īstenotājs informāciju par nepieciešamajām izmaiņām projekta budžetā iesniedz Padomei ne vēlāk kā 1 (vienu) mēnesi pirms Finanšu pārskata iesniegšanas.

2.8. Pirms izmaiņām projekta zinātniskās grupas sastāvā, kas ir lielākas par 20%, Projekta īstenotājs tās norāda Līguma 5. pielikumā “Valsts pētījumu programmas projekta izmaiņas zinātniskajā grupā (pārsniedzot 20%)”, ņemot vērā projekta pieteikuma A daļas “Vispārīgā informācija” 2. nodaļu “Zinātniskā grupa”, un saskaņo ar Padomi.

2.9. Projekta īstenotājs sedz jebkādus izdevumus, kas radušies projekta īstenošanas gaitā un pārsniedz Finansējumu.

2.10. Finansējums ir izmantojams projekta pieteikumā norādītā mērķa sasniegšanai un uzdevumu izpildei, atbilstoši MK noteikumu Nr. 560 14. punktā norādītajiem izmaksu veidiem.

2.11. Ja Projekta īstenotājs, pilnībā īstenojot Projekta mērķi un uzdevumus, nav izlietojis visu Finansējumu, Projekta izpildītājs neizlietoto Finansējuma daļu pārskaita atpakaļ Padomes Valsts kases kontā, kas norādīts Līguma rekvizītu daļā.

2.12. Ja saskaņā ar Komisijas lēmumu tiek samazināts Finansējums, Puses veic grozījumus Līgumā saskaņā ar Līguma 7.3. apakšpunktu.

2.13. Padomei ir tiesības pieprasīt Projekta īstenotājam atmaksāt Finansējumu pilnā apmērā vai tā daļu Projekta īstenošanai saņemtos finanšu līdzekļus MK noteikumu Nr. 560 47. punktā, 53.2. un 59.2. apakšpunktā noteiktajos gadījumos, kā arī tad, ja Projektu izbeidz pirms tā īstenošanas pabeigšanas, pamatojoties uz Projekta īstenotāja lēmumu.

**3. Darba nodošanas un pieņemšanas kārtība**

3.1. Projekta īstenotājs atbilstoši Konkursa nolikumam un Līgumam, izmantojot Informācijas sistēmu iesniedz:

3.1.1.  Finanšu pārskatu - 1 (viena) mēneša laikā par iepriekšējo projekta finansēšanas posmu. Finanšu pārskatu par atlikumā esošo finansējumu – pēc projekta pabeigšanas 2 (divu) mēnešu laikā. Finanšu pārskatus iesniedz un apstiprina Informācijas sistēmā;

3.1.2. Projekta vidusposma zinātnisko pārskatu (Līguma 6. pielikums) iesniedz 1 (viena) mēneša laikā pēc projekta īstenošanas 12. (divpadsmitā) mēneša;

3.1.3. Projekta noslēguma zinātnisko pārskatu (Līguma 6. pielikums) par projekta īstenošanu iesniedz 1 (viena) mēneša laikā pēc projekta īstenošanas noslēguma mēneša.

3.2. Iesniedzot projekta noslēguma vai vidusposma zinātnisko pārskatu, ja projekta īstenošanas laikā iegūtais rezultāts ir zinātniska publikācija, kura apstiprināta publicēšanai, taču nav publicēta, Projekta īstenotājs iesniedz izdevēja apliecinājumu par publicēšanu.

3.3. Saturiskos pārskatus (Līguma 7. pielikums) Projekta īstenotājs iesniedz Informācijas sistēmā šādā kārtībā:

3.3.1. Projekta īstenotājs 6 (sešu) mēnešu laikā no Līguma noslēgšanas iesniedz saturisko pārskatu Nr. 1 par projekta īstenošanas uzsākšanu, tajā iekļaujot:

3.3.1.1. Ziņojumu par sākotnējiem secinājumiem zemes resursu izmantošanas juridiskā ietvara analīzē;

3.3.1.2. Izmantojamo datu, informācijas un metodikas aprakstu alternatīvo scenāriju sagatavošanai zemes izmantošanai Latvijā, ņemot vērā nozaru intereses, noteiktos zemes īpašuma tiesību ierobežojumus, kā arī nākotnes klimata pārmaiņu un sociālekonomisko prognožu radītos izaicinājumus;

3.3.1.3. ziņojumu par ārvalstu un Latvijas pieredzi[[1]](#footnote-2) ainavu novērtēšanā;

3.3.1.4. metodoloģijas projekts ainavu novērtēšanai Latvijā, kas izstrādāts, balstoties uz datiem un zinātniskiem pamatojumiem (t.sk. par ainavas kvalitātes mērķiem un nacionālas nozīmes ainaviski vērtīgās teritorijas noteikšanu);

3.3.2. Projekta īstenotājs 12 (divpadsmit) mēnešu laikā no līguma noslēgšanas iesniedz saturisko pārskatu Nr. 2 par projekta īstenošanas gaitas progresu, tajā iekļaujot:

3.3.2.1. ziņojumu par secinājumiem zemes resursu izmantošanas juridiskā ietvara pilnveidošanai;

3.3.2.2. ziņojumu par zemes resursu izmantošanas alternatīvajiem scenārijiem un to sākotnējo izvērtējumu, atbilstoši Līguma 3.3.1.2. punktā minētajai metodikai un sasaistē ar Līguma 3.3.2.1. punktā minētā ziņojuma secinājumiem;

3.3.2.3. ziņojumu par sākotnējiem rezultātiem, novērtējot ainavas visā Latvijas teritorijā, izmantojot Līguma 3.3.1.4. punktā minēto metodoloģiju;

3.3.2.4. ziņojumu, kas ietver zinātniskus pamatojumus un sākotnējos rezultātus nacionālas nozīmes ainaviski vērtīgo teritoriju noteikšanā (izmantojot Līguma 3.3.1.4. punktā minēto metodoloģiju);

3.3.2.5. risinājuma projektu ainavu novērtējuma atspoguļošanai tiešsaistē (elektronisku Latvijas ainavu atlantu) sabiedrības izglītošanai, balstoties uz Līguma 3.3.1.3. un 3.3.2.3. apakšpunktā minētajiem ziņojumiem;

3.3.3. Projekta īstenotājs 18 (astoņpadsmit) mēnešu laikā no līguma noslēgšanas iesniedz saturisko pārskatu Nr. 3 par projekta īstenošanas gaitu un progresu, tajā iekļaujot:

3.3.3.1. ziņojumu par alternatīvajiem scenārijiem un nākotnes klimata pārmaiņu un sociālekonomisko prognožu radīto izaicinājumu ietekmi uz zemes resursu izmantošanu Latvijā;

3.3.3.2. ziņojumu par metodoloģisko ietvaru priekšlikumu sagatavošanai zemes resursu racionālai izmantošanai visos pārvaldības līmeņos;

3.3.3.3. ziņojumu par Līguma 3.3.2.3. un 3.3.2.4. punktā minēto ainavu novērtējuma sākotnējo rezultātu apspriešanu ar sociālajiem partneriem un turpmākiem precizējumiem metodoloģijā vai jauniem zinātniskiem pamatojumiem;

3.3.3.4. integrētu vadlīniju projektu par katras nacionālas nozīmes ainaviski vērtīgās teritorijas attīstību un plānošanu;

3.3.3.5. elektroniskā Latvijas ainavu atlanta struktūras un saturiskā piepildījuma projekts;

3.3.4. Projekta īstenotājs 22 (divdesmit divu) mēnešu laikā no līguma noslēgšanas iesniedz saturisko pārskatu Nr. 4 par projekta īstenošanas rezultātiem, tajās iekļaujot:

3.3.4.1. priekšlikumus vispārējiem principiem un rīcībām, kas veicina efektīvu un nākotnes izaicinājumiem atbilstošu zemes resursu izmantošanu sasaistē ar Līguma 3.3.2.1. un 3.3.3.1. apakšpunktā minētajiem nodevumiem;

3.3.4.2. ziņojumu par priekšlikumiem kompetenču sadalījumam zemes resursu efektīvai izmantošanai visos pārvaldības līmeņos, kā arī sabiedrības iesaistei lēmumu pieņemšanā;

3.3.4.3. metodoloģiju par ainavu novērtēšanu un ainavu kvalitātes mērķu noteikšanu visā Latvijas teritorijā, kā arī metodoloģiju par nacionālas nozīmes ainaviski vērtīgo teritoriju noteikšanu (t.sk. zinātniski pamatotas rīcībpolitikas rekomendācijas attiecībā uz normatīvo aktu izmaiņām, iestāžu darba organizāciju vai citiem valsts realizējamiem pasākumiem);

3.3.4.4. integrētas vadlīnijas nacionālas nozīmes ainaviski vērtīgo teritoriju attīstībai un plānošanai, ņemot vērā Līguma 3.3.3.4. apakšpunktā minēto integrēto vadlīniju projektu;

3.3.4.5. elektronisko Latvijas ainavu atlantu (t.sk. jaunus datus un informāciju par ainavu novērtējuma rezultātiem, kā arī atlanta uzturēšanas un atjaunināšanas metodiku);

3.3.4.6. ziņojums par sociālo partneru iesaisti Projektā un nozaru speciālistu iesaistes pasākumu informēšanai par Projekta rezultātiem un kapacitātes celšanai zemes resursu izmantošanas un ainavu plānošanas jomā

3.3.5. 2 (divu) nedēļu laikā pēc programmas stratēģiskās vadības padomes vai Komisijas pieprasījuma.

3.4. Projekta īstenotāja un Padomes saistības ir pabeigtas dienā, kad abas puses ir parakstījušas pieņemšanas un nodošanas aktu par valsts pētījumu programmu projektu īstenošanu (Līguma 8. pielikums).

**4. Pušu tiesības, pienākumi un atbildība**

4.1. Projekta īstenotājs un sadarbības partneris (vai partneri) (ja attiecināms) īsteno projektu saskaņā ar Līgumu un ir atbildīgi par projektam piešķirtā Finansējuma mērķtiecīgu un efektīvu izmantošanu projekta mērķa sasniegšanai un uzdevumu izpildei.

4.2 Ja projekta pieteikumā ir paredzēts sadarbības partneris (vai partneri), Projekta īstenotājam ir pienākums vienlaicīgi ar šī līguma noslēgšanu noslēgt sadarbības līgumu ar sadarbības partneri (vai partneriem).

4.3. Projekta īstenotājs un projekta vadītājs apņemas sniegt patiesu informāciju visā ar projekta īstenošanu saistītajā dokumentācijā, tai skaitā projekta vidusposma zinātniskajos pārskatos, projekta noslēguma zinātniskajos pārskatos un Finanšu pārskatos sniegtās informācijas patiesumu un atbilstību projekta īstenošanai.

4.4. Projekta īstenotājs un projekta vadītājs projekta īstenošanas laikā apņemas:

4.4.1. veikt projekta uzdevumu izpildi saskaņā ar projekta pieteikumā, konkursa nolikumā norādīto un saskaņā ar Latvijas Republikas normatīvajiem aktiem;

4.4.2. izmantot Finansējumu projekta īstenošanas nodrošināšanai saskaņā ar Līguma 1.-2. pielikumā norādīto un saskaņā ar Latvijas Republikas normatīvajiem aktiem;

4.4.3. ne vēlāk kā 10 (desmit) dienu laikā, informēt Padomi par jebkurām esošām vai nākotnē iespējamām izmaiņām projekta īstenošanā, Finansējuma izmantošanā un šī Līguma izpildē;

4.4.4. pēc Padomes pieprasījuma sniegt visu nepieciešamo informāciju par projekta īstenošanas gaitu, Finansējuma izmantošanu un konkrētu darbu izpildi.

4.5. Projekta īstenotājs ar Finansējumu apmaksātajās publicēšanās un projekta rezultātu izplatīšanas un publicitātes aktivitātēs (izņemot konferenču tēzes līdz 1 (vienai) lapaspusei) nodrošina informāciju par Finansējuma avotu norādot attiecīgā projekta numuru (papildus var izmantot logo un projekta nosaukumu).

4.6. Projekta īstenotājs ir atbildīgs par projekta materiāltehnisko un saimniecisko nodrošinājumu, Finansējuma izlietošanas uzskaiti, projekta izpildes dokumentācijas noformēšanu un iesniegšanu Padomei Līgumā un Latvijas Republikas normatīvajos aktos noteiktajā kārtībā.

4.7. Ja Projekta īstenotājs nepilda Līgumā noteiktās saistības, Padome ir tiesīga apturēt turpmāko projekta vai tā daļas finansēšanu, iesniedzot Projekta īstenotājam motivētu Finansēšanas turpināšanas atteikumu, norādot laiku un nosacījumus, kas izpildāmi Finansējuma atsākšanai. Ja nosacījumi netiek izpildīti norādītajā laikā Padome ir tiesīga vienpusēji lauzt Līgumu ar Projekta īstenotāju.

4.8. Projekta īstenotājs apņemas iesniegt un uzrādīt Padomei vai tās pilnvarotām personām, tai skaitā ekspertiem, revidentiem visu uz projektu attiecināmo dokumentāciju, ko tie uzskatīs par nepieciešamu un pieprasīs no Projekta īstenotāja un sadarbības partnera (ja attiecināms). Padome ir tiesīga jebkurā brīdī iepazīties ar projekta īstenošanas gaitu un nosūtīt savas pilnvarotās personas uz projekta īstenošanas vietām.

4.9. Projekta īstenotājs apņemas 3 (trīs) gadu periodā pēc projekta īstenošanas pabeigšanas atbilstoši Līguma 3.4. punktā noteiktajam termiņam iesniegt Padomei informāciju par projektā iegūto zināšanu un rezultātu izplatību un ietekmi.

4.10. Strīdi, kas rodas starp Pusēm Līguma izpildes gaitā, vispirms tiek risināti sarunu ceļā, protokolējot tās. Ja 10 (desmit) darba dienu laikā netiek parakstīta vienošanās par strīda atrisināšanu, tad strīds tiek risināts Latvijas Republikas normatīvajos aktos noteiktajā kārtībā.

4.11. Ja Projekta īstenotājs nepilda Līgumā noteiktās saistības, Padomei ir tiesības rīkoties atbilstoši MK noteikumu 52.-53. punktam.

**5. Īpašuma tiesības**

5.1. Projekta īstenošanā radītais intelektuālais īpašums ir Projekta īstenotāja un sadarbības partnera (vai partneru) (ja sadarbības līgumā nav noteikts citādi) īpašums.

5.2. Projekta īstenotājs nodrošina iegūto rezultātu pieejamību Informācijas sistēmā.

**6. Līguma darbības termiņš**

6.1. Līgums stājas spēkā no tā abpusējas parakstīšanas dienas un ir spēkā līdz saistību galīgai izpildei.

6.2. Projekta īstenošanas ietvaros izmaksu attiecināmības periods sākas nākamajā dienā pēc Komisijas lēmuma pieņemšanas**.**

**7. Citi noteikumi**

7.1. Līgums sastādīts uz 6 (sešām) lapām ar 8 (astoņiem) pielikumiem.

7.2. Visi līguma Pielikumi ir Līguma būtiska un neatņemama sastāvdaļa.

7.3. Līguma grozījumi izdarāmi rakstveidā pusēm savstarpēji vienojoties, ir spēkā no to abpusējas parakstīšanas dienas un ir Līguma neatņemamas sastāvdaļas.

7.4. Ja kāda no Pusēm nespēj pildīt Līgumā noteiktās saistības, tā nekavējoties paziņo par to otrai Pusei, un Puses savstarpēji vienojas par turpmāko rīcību.

7.5. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

**8. Pušu rekvizīti**

8.1. Padomes adrese un rekvizīti:

**Latvijas Zinātnes padome**

Reģ. Nr. 90000737795

Adrese:, Zigfrīda Annas Meierovica bulvāris 14, Rīga, LV - 1050

Banka - VALSTS KASE

Konta Nr.

8.2. Projekta īstenotāja adrese un rekvizīti:

*[zinātniskā institūcija]*

Reģ. Nr.

Adrese:

Banka - VALSTS KASE

Konta Nr.

|  |  |  |
| --- | --- | --- |
| PADOME  \_\_\_\_\_\_\_\_\_\_\_\_\_ |  | PRoJEKTA Īstenotājs  *(Zinātniskā institūcija)*  \_\_\_\_\_\_\_\_\_\_\_\_\_ |

1. Ziņojumā ietver informāciju par pieredzi ainavas kvalitātes mērķu noteikšanā; nacionālas vai īpašas nozīmes ainaviski vērtīgo teritoriju noteikšanā; ainavu pārvaldībā, aizsardzībā, plānošanā; kā arī sabiedrības informēšanā un izglītošanā. Ziņojumā apraksta iemeslus, metodes, ierobežojumus un trūkumus, priekšrocības, pielietojamību un mūsdienīgus rīkus un informācijas atspoguļošanas risinājumus. [↑](#footnote-ref-2)